Smrt bin Ladena nije kraj borbe protiv terorizma
State Department je izdao upozorenje za putovanja u kojem se upozorava na moguće anti-Američko nasilje.
Experti kažu da su sada izgledi za katastrofičan napad kao 11. septembra manje izgledni, ali da su prijetnje postale kompleksnije i raznovrsnije nego ikada u protekloj deceniji. Američki zvaničnici iz oblasti sigurnosti i brojni analitičari upozoravaju da će nakon ubistva lidera al-Qaide Osame bin Ladena terorističke organizacije vrlo vjerovatno pokušati napad protiv Sjedinjenih Država i drugdje u svijetu. Bin Laden je ubijen gotovo deset godina nakon katastrofičnih napada al-Qaide na Sjedinjene Države 11. septembra 2001. Tim američkih komandosa izveo je operaciju u Abbottabadu, u Pakistanu, naselju u kojem žive bogatiji nedaleko od glavnog grada Islamabada. State Department je odmah izdao upozorenje za putovanja u kojem se upozorava na moguće anti-Američko nasilje, dok američki zvaničnici naglašavaju da smrt bin Ladena nije kraj borbe protiv terorizma. Državni sekretar Hillary Clinton: "Kontinuirana suradnja u budućnosti će i dalje biti jednako važna, jer i nakon ovog ključnog uspjeha ne smijemo zaboraviti da borba na zaustavljanju al-Qaide i njene mreže terorizma ne prestaje sa smrću bin Ladena." Nakon napada 2001. mjere sigurnosti u Americi su znatno pojačane, u zgradama vlade i na drugim lokacijama. U saopćenju Ministarstva za domovinsku sugurnost se kaže da povodom bin Ladenove smrti neće izdati nalog za dizanje opreza na veći nivo, ali da su službe sigurnosti uvele pojačani stepen predostrožnosti. U washingonskom metrou primjetno je pojačano prisustvo uniformisanih policajaca. Na glavnom medjunarodnom aerodromu u Los Angelesu kažu da nisu primili ni jednu direktnu terorističku prijetnju povodom ubistva bin Ladena, ali da nastavljaju pojačanu kontrolu vidljivim prisustvom pripadnika sigurnosti i sprovodjenjem drugih mjera zaštite putnika. Analitičar sa Univerziteta Johns Hopkins, Robert Guttman: "Nije gotovo. Mislim da će biti pojačana sigurnost širom Sjedinjenih Država, posebno u New Yorku i Washingtonu, ali i u Londonu." Analitičari kažu da je bin Laden posljednjih godina uglavnom imao simboličnu ulogu unutar al-Qaide, i njoj pridruženih grupa u svijetu koje predstavljaju primarnu prijetnju Amerikancima kod kuće i u svijetu. Richard Weitz je analitičar u Institutu Hudson: "Mi smo svi svjesni da će u početku biti gore jer će usljediti neka vrsta odmazde, ukoliko je mogu ostvariti." Predsjednik Barack Obama kaže da će svijet biti sigurniji bez bin Ladena, ali upozorava u vezi budućnosti: "Nema sumnje da će al-Qaida nastaviti da priprema napade protiv nas. Mi moramo i mi ćemo ostati oprezni kako kod kuće tako i u inostranstvu." Experti kažu da su sada izgledi za katastrofičan napad kao 11. septembra manje izgledni, ali da su prijetnje postale kompleksnije i raznovrsnije nego ikada u protekloj deceniji.